Sinikka Gripenberg

Sinikka Marjatta Hellevi Gripenberg (o.s. Parviainen; s. 25. elokuuta 1940 Helsinki) on suomalainen tanssija, koreografi ja tanssipedagogi.Otavan Iso Musiikkitietosanakirja 2, s. 450. Helsinki 1977.  Hän on merkittävimpiä suomalaisia modernin tanssin pedagogeja. Gripenberg on toiminut tanssinopettajana vuodesta 1958 ja ammattitanssijana vuodesta 1962.

Gripenberg opiskeli modernia tanssia Kaarina Mansikkalan ja Riitta Vainion johdolla sekä klassista balettia Kari Karnakosken koulussa ja Marita Ståhlbergin kursseilla. Hän opiskeli myös New Yorkissa 1970–1971 yhdysvaltalaisen Martha Grahamin kehittämää tanssia, johon kuului koko vartalon käyttö, elävyys ja hengitys.

Gripenbergillä oli oma tanssikoulu Helsingissä 1964–1969. Hän opetti vuodesta 1971 Helsingin Tanssiopistossa, sitten Pariisissa 1975–1977 ja Kansallisbaletin balettikoulussa vuodesta 1978.Facta 2001, osa 5, p. 306. WSOY 1982. 1990-luvun puolivälissä Gripenberg alkoi kehittää ns. pehmeää nykytanssia, joka sopii kaikenikäisille.

Gripenbergille myönnettiin valtion taiteilijaeläke vuonna 2001.

 Lähteet 

Kirjallisuutta


Luokka:Suomalaiset balettitanssijat
Luokka:Suomalaiset nykytanssijat
Luokka:Suomalaiset koreografit 
Luokka:Suomalaiset balettipedagogit
Luokka:Vuonna 1940 syntyneet
Luokka:Elävät henkilöt